དེར་བརྟེན་ང་ཚོའི་ལས་འགན་ཆེ་ས་ནས་བསམ་བློ་བཏང་ན་གཉིས་རེད།བོད་མི་རིགས་ཀྱི་བདེན་དོན་རྩོད་རྒྱུའི་ལས་འགན་ང་ཚོར་ཐད་ཀར་བབས་པ་འདི་གཅིག་རེད།རིམ་པ་གཅིག་དེ་ང་ཚོ་འཛམ་གླིང་འདིའི་སྟེང་གི་མི་ཞིག་ཆགས་ཡོད།བོད་ཀྱི་རིག་གཞུང་དེ་འཛམ་གླིང་གི་རིག་གཞུང་ཞིག་ཆགས་ཡོད།ང་ཚོའི་རིག་གཞུང་གིས་འཛམ་གླིང་སྤྱི་ལ་ཕན་ཐོགས་བྱེད་ཐུབ་སྟབས།ང་ཚོས་རིག་གཞུང་ཁྱབ་སྤེལ་བྱེད་དགོས་ཀྱི་མེད།ཕར་དངུལ་སྤྲད་ནས་ཐབས་ཤེས་བྱས་ཀྱིས་སྤེལ་དགོས་ཀྱི་མེད།རང་བཞིན་སོ་སོར་ཆོས་དང་རིག་གཞུང་དང་གོམས་གཤིས་ཟབ་པོ་ཞིག་ཡོད་པ་དེ་དག་རིམ་པས་འཛམ་གླིང་འདིའི་སྟེང་མངོན་ཐུབ་པ་ཡིན་ན།དཔེར་ན།དེ་རིང་ཁ་སང་ཚན་རིག་པའི་ནང་ནས་མང་པོ་ཞིག་གིས་དངོས་གནས་ཁ་ཞེ་གཉིས་མེད་ཀྱིས་བོད་ཀྱི་སངས་རྒྱས་པའི་ཆོས་ཀྱི་ནང་ནས་སེམས་ཀྱི་རྣམ་གཞག་དང་སེམས་ཀྱི་ཞི་བདེ་བསྐྲུན་རྒྱུའི་སྐོར་ལམ་སྟོན་དང་ཐབས་ལམ་ཡོད་པ་དེ་དག་ལ་དགའ་པོ་ཞེ་དྲག་བྱེད་ཀྱི་འདུགང་ཚོས་ཤོག་ཅེས་བརྗོད་པ་དེ་འདྲ་མ་རེད་ཚུར་ཡོང་བ་ཞིག་ཡིན།དེ་འདྲ་ཡིན་སྟབས་རང་ལ་རིན་ཐང་ཡོད་ན།གོང་ཐང་མིས་བརྒྱབ་ཅེས་པ་དེ་ལྟར་རེད།དེར་བརྟེན་ང་ཚོར་ཏན་ཏན་འཛམ་གླིང་སྤྱི་ཡོངས་ལ་ཕན་ཐོགས་བྱེད་ཐུབ་པའི་ནུས་པ་ཡོད་པ་ཡིན།